section_heading: Dunlop u automobilizmu
paragraph_text: Dunlop je bio jedan od četiri dobavljača guma koji su sudjelovali na prvom prvenstvu Formule 1 1950. Na kraju 1970. Dunlop se povukao iz Formule 1, a od 1961. do 1963. su bili jedini dobavljači guma u Formuli 1. Nakon povlačenja 1970., nakratko su se vratili u Formulu 1 1976. i 1976., ali bez većih uspjeha. Dunlop je u Formuli 1 proveo ukupno 23 sezone, a u 175 utrka su ostvarili 83 pobjede. Prvi vozač koji je pobijedio na Dunlop gumama je bio Maurice Trintignant u bolidu Cooper-Climax na VN Monaka 1958., dok je posljednju pobjedu na Dunlop gumama ostvario Pedro Rodríguez u BRM-u na VN Belgije 1970.